Diari Oficial de la Generalitat Valenciana


Sumari del DOGV 9964, del 24-10-2024 (2024/10255)

RESOLUCIÓ de 14 d’octubre de 2024, de la Conselleria d'Hisenda, Economia i Administració Pública per la qual s'autoritza una transferència de crèdits del capítol 2 al capítol 4 en el programa pressupostari 313D00, Persones amb discapacitat, de la Vicepresidència i Conselleria de Servicis Socials, Igualtat i Vivenda, per import d'1.600.000,00 euros (expedient 16.026/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10071

CVE
:   ZBOA-P-5688-47375

Data del document
:   14-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Llei 8/2023, de 27 de desembre, de pressupostos de la Generalitat per a l'exercici 2024, inclou en l'annex de transferències i subvencions corrents del programa pressupostari 313D00, Persones amb discapacitat, capítol 4, la línia de subvenció de concurrència competitiva S0279, PEI Prestacions econòmiques per a l'atenció especialitzada en residències, la finalitat de la qual és la concessió de prestacions econòmiques individualitzades per a atendre les necessitats de les persones amb discapacitat no dependents i amb baixos recursos, que requerixen atenció residencial.

D'altra banda, la Direcció General de les Persones amb Discapacitat, davant l'execució actual del pressupost, planteja que el disponible en la línia S0279 resulta insuficient per a fer front a l'increment general de preus dels recursos d'atenció residencial, així com a les nombroses sol·licituds que s'estan rebent, a causa de la insuficiència de places públiques, als ingressos involuntaris a conseqüència d'actuacions judicials, a la necessitat de donar atenció residencial a les persones que estan pendents de valoració per a la seua inclusió en el sistema de dependència i a la d'aquelles que impliquen alts costos en el servici per tractar-se de places en centres residencials amb unes característiques i atencions especials.

Amb l'objectiu de garantir l'atenció residencial de les persones sol·licitants, la Vicepresidència i Conselleria de Servicis Socials, Igualtat i Vivenda proposa incrementar la línia de subvenció de concurrència competitiva de l'annex de transferències i subvencions S0279, del capítol 4, programa pressupostari 313D00, Persones amb discapacitat, amb codi de fons TE22000018, per import d'1.600.000,00 euros, mitjançant la transferència de disponibilitats existents en el capítol 2, del mateix programa pressupostari i mateix codi de fons, ja que estos crèdits no estan vinculats a compromisos pendents i la modificació proposada no té cap incidència en el compliment dels objectius del programa.

A este efecte, i en virtut del que es disposa en els articles 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions i en els articles 21 i 24 de Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria,

RESOL

*Primer*

Autoritzar una minoració de crèdit, en el pressupost de gastos, en l'aplicació pressupostària R37687206WV29978 G.313D00.2, amb codi de fons TE22000018, per import d'1.600.000,00 euros.

*Segon*

Autoritzar un increment de crèdit, en el pressupost de gastos, en l'aplicació pressupostària C54091909NX04879 G.313D00.4, amb codi de fons TE22000018, per import d'1.600.000,00 euros.

*Tercer*

Com a conseqüència de l'apartat anterior, es modifica l'annex de transferències i subvencions del pressupost de Generalitat, del programa pressupostari 313D00, Persones amb discapacitat, capítol 4, per a incrementar la dotació de la línia de subvenció de concurrència competitiva S0279, d'acord amb el següent detall:

|  |  |  |  |  |  |
| --- | --- | --- | --- | --- | --- |
| *Codi línia* | *Denominació* |  | *Dotació anterior* | *Modificació* | *Dotació modificada* |
| S0279 | PEI Prestacions econòmiques per a l'atenció especialitzada en residències | Aportació GV |  |  |  |
| No condicionada | 0 |  | 0 |
| Condicionada | 4.000.000,00 | 800.000,00 | 4.800.000,00 |
| Aportació externa |  |  |  |
| 42292 De l’Imserso | 4.000.000,00 | 800.000,00 | 4.800.000,00 |
| Total | 8.000.000,00 | 1.600.000,00 | 9.600.000,00 |

  

*Quart*

A conseqüència de l'import transferit, es modifiquen en l’FP3 del programa pressupostari 313D00, Persones amb discapacitat, les dades relatives a l'aplicació d'ingressos 42835, i queden establides en els termes següents:

|  |  |  |  |  |  |  |
| --- | --- | --- | --- | --- | --- | --- |
| *Codi ingrés* | *Codi fons* | *Denominació/ Naturalesa origen del finançament* | *Cap.* | *Línia* | *Import ingrés* | *Import gasto afecte* |
| 42317 |  | De l’Imserso |  |  |  |  |
|  | TE22000018 | Pla acció a favor de les persones en situació de dependència | 2 | NA | 1.582.750,00 | 3.165.500,00 |
|  | TE22000018 | Pla Acció a favor de les persones en situació de dependència | 4 | S0279 | 4.800.000,00 | 9.600.000,00 |

  
  

València, 14 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública